**FELHÍVÁS**

**A 2018. ÉVI INTÉZMÉNYI TUDOMÁNYOS DIÁKKÖRI KONFERENCIÁN VALÓ RÉSZVÉTELRE**

**A VESZPRÉMI ÉRSEKI HITTUDOMÁNYI FŐISKOLA**

**2018. NOVEMBER 27-RE MEGHIRDETI**

**A 2018. ÉVI INTÉZMÉNYI TUDOMÁNYOS DIÁKKÖRI KONFERENCIÁT**

A tudományos diákköri dolgozatok beadási **határideje 2018. november 6. (kedd).**

**Kérjük, az érintett diákokat, hogy jelentkezési szándékukat a szocm@vhf.hu e-mail címen jelezzék!**

Az ITDK-t az Országos Tudományos Diákköri Konferencia rendszerének mintájára társadalomtudományi szekcióban kívánjuk megrendezni.

A konferencián a Főiskola - a pályamunka témaköréhez kapcsolódó nappali és levelező, képzésformában résztvevő - hallgatói vehetnek részt.

A pályázók szíves figyelmébe ajánljuk a XXXIV. Országos Tudományos Diákköri Konferencia általános és szekciós felhívását: <http://www.otdt.hu/aktualis>.

A nevezés feltétele olyan diáktudományos tevékenységet bizonyító pályamunka (dolgozat és kutatómunkával fejlesztett, nem nyomtatott formátumú pályamű, valamint az ezeket bemutató előadás), amely a graduális képzési idő alatt önképzési céllal készült. A konferencián formailag megfelelő, a VHF által elfogadott nevezések alapján vehetnek részt a pályázók.

**A konferenciára való jelentkezés**

a bemutatásra szánt pályamunka (dolgozat) egy oldal terjedelmű összefoglalójának benyújtásával a honlapról letölthető jelentkezési lapon történik.

Az összefoglalót elektronikus postán (e-mailben) a szocm@vhf.hu címre csatolt fájlként kérjük elküldeni. A levél tárgya: VHF ITDK és a szerző neve legyen.

A jelentkezési lapok benyújtásának határideje:

2018. október 24. (szerda) 24.00 óra.

**A konferencia után:**

a bizottság véleményét és javaslatait figyelembe véve a végleges dolgozatok feltöltési határideje: 2018.december 18. (kedd) 24.00 óra.

**A dolgozattal kapcsolatos általános formai követelmények:**

a) A margók mérete egységesen 2,5 cm. b) A betűk mérete és típusa: 12-es méret, Times New Roman betűtípus. c) A sortávolság: 1,5 cm. d) Az irodalomjegyzékben, a táblázatokban és a mellékletekben 10-es betűtípus és 1-es sortáv elég e) Az ábrákat és táblázatokat számozni kell, és a szövegben ennek megfelelően kell hivatkozni rájuk. f) A hivatkozások formátuma feleljen meg a szakmai sztenderdeknek

A dolgozat egésze legfeljebb 60 oldalt tartalmazhat. Ebből a tartalmi – azaz a címlap, a tartalomjegyzék, az irodalomjegyzék és a melléklet(ek) nélkül értendő – rész legalább 20, legfeljebb 40 oldal. A nem tartalmi rész terjedelme legfeljebb 20 oldal.